CELEX: 22010D0011
Language: sk
Date: 2010-01-29 00:00:00
Title: Rozhodnutie Spoločného výboru EHP č. 11/2010 z  29. januára 2010 , ktorým sa mení a dopĺňa príloha XIII (Doprava) k Dohode o EHP

22.4.2010   
            
            
               SK
            
            
               Úradný vestník Európskej únie
            
            
               L 101/21
            
         ROZHODNUTIE SPOLOČNÉHO VÝBORU EHP
   č. 11/2010
   z 29. januára 2010,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 145/2009 zo 4. decembra 2009 (1).
            
         
               (2)
            
            
               Smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (2) sa má začleniť do dohody.
            
         
               (3)
            
            
               Smernica 2008/57/ES zrušuje s účinnosťou od 19. júla 2010 smernicu Rady 96/48/ES (3) a smernicu Európskeho parlamentu a Rady 2001/16/ES (4) začlenené do dohody, a preto je potrebné odkaz na ne v rámci dohody s účinnosťou od 19. júla 2010 vypustiť,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Bod 37d (smernica Európskeho parlamentu a Rady 2001/16/ES) sa označuje ako bod 37ca.
            
         
               2.
            
            
               Za nový bod 37ca (smernica Európskeho parlamentu a Rady 2001/16/ES) sa vkladá tento bod:
               
                           „37d.
                        
                        
                           
                              32008 L 0057: smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (Ú. v. EÚ L 191, 18.7.2008, s. 1).“
                        
                     
         
               3.
            
            
               Do bodu 42e (smernica Európskeho parlamentu a Rady 2004/49/ES) sa dopĺňa tento text:
               „zmenená a doplnená týmito predpismi:
               
                           —
                        
                        
                           
                              32008 L 0057: smernica Európskeho parlamentu a Rady 2008/57/ES zo 17. júna 2008 (Ú. v. EÚ L 191, 18.7.2008, s. 1).“
                        
                     
         
               4.
            
            
               Znenie bodov 37a (smernica Rady 96/48/ES) a 37ca (smernica Európskeho parlamentu a Rady 2001/16/ES) sa vypúšťa s účinnosťou od 19. júla 2010.
            
         Článok 2
   Znenie smernice 2008/57/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 30. januára 2010 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 29. januára 2010
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 62, 11.3.2010, s. 42.
   
      (2)  Ú. v. EÚ L 191, 18.7.2008, s. 1.
   
      (3)  Ú. v. ES L 235, 17.9.1996, s. 6.
   
      (4)  Ú. v. ES L 110, 20.4.2001, s. 1.
   
      (5)  Ústavné požiadavky boli oznámené.